open-index/open-wikipedia-markdown huggingface dataset:
Ֆլորանս Պարլի

**Ֆլորանս Պարլի** (), ֆրանսիացի բիզնես լեդի և քաղաքական գործիչ, 2017 թվականից պաշտպանության նախարար։

## Կենսագրություն
1985—1987 թվականներին սովորել է Կառավարման ազգային դպրոցում։

1987 թվականին աշխատել է Ֆրանսիայի ֆինանսների նախարարության բյուջետային վարչությունում որպես կառավարիչ, մասնակցել է նվազագույն եկամուտների և սոցիալական ապահովագրության բաժինների ստեղծմանը։ 1995 թվականին մտել է Սոցիալիստական կուսակցության շարքերը, 1997 թվականին դարձել է վարչապետ Լիոնել Ժոսպենի բյուջետային հարցերով խորհրդականը։

2000-ից մինչև 2002 թվականը եղել է բյուջետային հարցերով պետքարտուղար։ 2002 թվականին Յոնում պարտվել է խորհրդարանական ընտրություններում։

2004—2006 թվականներին եղել է Բուրգունդիայի շրջանային խորհրդի նախագահը։

2007 թվականին աջակցել է սոցիալիստների ձախ թևի ներկայացուցիչ Մարի Նոել Լինեմաննի՝ քննարկումների ակումբ ստեղծելու նախաձեռնությանը։

2005—2014 թվականներին աշխատել է *[[Air France]]* ավիաընկերությունում, որտեղ հասել է մինչև գլխավոր տնօրենի տեղակալի պաշտոնին։ 2014 թվականին տեղափոխվել է *[[SNCF]]*, 2016 թվականից հանդիսացել է ընկերության գլխավոր տնօրենը։

2012 թվականի հունիսի 1-ից 2017 թվականի հուլիսի 7-ը հանդիսացել է *[[Altran Technologies]]*, իսկ 2012 թվականի մայիսից՝ *[[Ingenico Group]]* ընկերությունների տնօրենը։ 2017 թվականի հունվարի 3-ից հուլիսի 4-ը եղել է *[[Zodiac Aerospace]]* ընկերության տնօրենների խորհրդի անդամ։

2017 թվականի հունիսի 21-ին նշանակվել է Ֆրանսիայի պաշտպանության նախարար։

Նշանակումից մի քանի օր անց հրաժարվել է *Zodiac Aerospace*-ում, *Altran*-ում և *Ingenico*-ում ղեկավար պաշտոններից՝ հետաքրքրությունների կոնֆլիկտից խուսափելու համար։

2019 թվականի հուլիսի 13-ին նախագահ Էմանուել Մակրոնը հայտարարել է նախարար Ֆլորանս Պարլիի նախաձեռնությամբ մինչև 2019 թվականը սեպտեմբերը ռազմատիեզերական ուժեր ստեղծելու մասին։

## Անձնական կյանք
Պարլին ամուսնացած է Պետական գույքի գործակալության ղեկավար Մարտին Վիալի հետ։ Նրանք ունեն երկու երեխա։

## Մրցանակներ
* Պատվավոր Լեգեոնի շքանշան (2009)

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի կին քաղաքական գործիչներ
Կատեգորիա:Պաշտպանության կին նախարարներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Բեթթի Պետերսոն

**Բեթթի Մարիա Կարոլինա Պետերսոն** (, ), շվեդ ուսուցչուհի։ Նա 1871 թվականին դարձել է Շվեդիայի համալսարանի առաջին կին ուսանողը։ Նաև եղել է Ուպսալայի համալսարանի առաջին կին ուսանողը, առաջին կին շրջավարտը և գիմնազիայի առաջին կին ուսուցիչը։

## Կյանք
Բեթթի Պետերսոնը ծնվել է թամբ պատրաստող Օլոֆ Պետերսոնի և Մագդալենա Սոֆյա Կարոլինա Կուլբերգի ընտանիքում, Վիսբիում։ Նրա ընտանիքը հարուստ չէր, այնուամենայնիվ, երբ բացահայտվել է նրա` տաղանդավոր աշակերտ լինելը, նրան հնարավորություն է տրվել ուսանել օրիորդաց մասնավոր դպրոցում, որտեղ սովորաբար ուսանել են հարուստ ընտանիքների երեխաներ։ Արդեն հասուն տարիքում նա որպես կրկնուսույց է աշխատել մի քանի հարուստ ընտանիքներում։

1870 թվականի բարեփոխումների արդյունքում կանանց հնարավորություն է տրվել սովորել համալսարաններում։ Պետերսոնը նույն տարում ընդունվել է համալսարան, չնայած չի կարողացել դասերն սկսել առաջին փորձից։ 1871 թվականի մայիսի 16-ին ավարտել է Ստոկհոլմի Nya elementarskolan-ն` դառնալով դրա առաջին կին շրջանավարտը։ 1872 թվականի փետրվարի 27-ին ընդունվել է Ուպսալայի համալսարան` դառնալով առաջին կին ուսանողը։ Ուսումն ավարտել է 1875 թվականի հունվարի 28-ին։ Նա մեծ դժգոհությունների է հանդիպել իր կուրսընկեր տղաների կողմից։

Ավարտելուց հետո 1877-1884 թվականներին որպես ուսուցիչ է աշխատել արական գիմնազիայում։ Այս հարցում ևս առաջամարտիկ է եղել։ Նրա բնութագրել են որպես պատասխանատու, հմուտ և ուսանողների կողմից սիրված մարդ։ Որպես ուսուցիչ նրա մասին ասել են. «Սա նրա կոչումն է, որին նա տալիս է իր ամբողջ հոգին։ Ավելին, նա կարողանում է ստանալ աշակերտների վստահությունը. նրա դասարանը միշտ աչքի է ընկել լավ կազմակերպվածությամբ»։

Մահացել է տուբերկուլյոզից։

## Ժառանգություն
Բեթթին եղել է Gotland nation-ի անդամ, և կազմակերպության փաբն այսօր կոչվում է նրա անունով։

## Ծանոթագրություններ

## Արտաքին հղումներ
* Österberg, Carin et al., *Svenska kvinnor: föregångare, nyskapare* (Swedish women: Predecessors, successors) Lund: Signum 1990. () (In Swedish)
* Betty M C Pettersson, urn:sbl:7224, Svenskt biografiskt lexikon (art av Britta Lövgren), hämtad 2015-06-16.

Կատեգորիա:Շվեդ մանկավարժներ
Կատեգորիա:Տուբերկուլոզից մահացածներ
Լյուդմիլա Սուպրուն

**Լյուդմիլա Սուպրուն** (, ), ուկրաինացի քաղաքական և հասարակական գործիչ, Ուկրաինայի ժողովրդա-դեմոկրատական կուսակցության առաջնորդ։ 1998 թվականից մինչև 2006 թվականը եղել է Ուկրաինայի ժողովրդական պատգամավոր։ 2010 թվականին թեկնածությունն է առաջադրել Ուկրաինայում նախագահական ընտրություններում, որտեղ հավաքել է քվեարկողների ձայների 0,19 %-ը և զբաղեցրել 13-րդ տեղը։ Ուկրաինայի վաստավակավոր տնտեսագետ, տնտեսական գիտությունների դոկտոր, Մարդու իրավունքների միջազգային հանձնաժողովի դեսպանն Ուկրաինայում։

## Կենսագրություն
1982 թվականին ոսկե մեդալով ավարտել է Զապորոժիեի թիվ 1 դպրոցը և ընդունվել Տ. Շևչենկոյի անվան Կիևի պետական համալսարան, որն ավարտել է գերազանցությամբ՝ «իրավագետ-իրավաբան» մասնագիտությամբ։

Աշխատել է որպես ձեռնարկության իրավախորհրդատու՝ միաժամանակ ընդունվելով Ուկրաինայի Գիտությունների ակադեմիայի Վ. Կորեցկինի անվան պետության և իրավունքի ինստիտուտի ասպիրանտուրայի միջազգային իրավունքի և համեմատական վերլուծության բաժին։

* 1989 - Ուկրաինայի գիտահետազոտական ինստիտուտի գյուղատնտեսական ռադիոլոգիայի կրտսեր գիտաշխատող։
* 1992 - Ուկրաինայի Գիտությունների ակադեմիայի Վ. Կորեցկինի անվան պետության և իրավունքի ինստիտուտի ասպիրանտուրայի միջազգային իրավունքի և համեմատական վերլուծության բաժնի գլխավոր գիտաշխատող։
* 1993 - «Ինտերագրո» գործարար համագործակցության ասոցիացիայի նախագահ։
* 14 հոկտեմբերի, 2009 - 17 մարտի, 2010 - ներդրումների և նորարարության պետական գործակալության ղեկավար։

Սուպրունը զբաղեցնում է հետևյալ պաշտոնները՝
* Աշխարհի ուկրաինական ֆոնդի կառավարման նախագահ։
* Ուկրաինայի կանանց քաղաքացիական խորհրդի փոխխոսնակ։

## Ծանոթագրություններ

## Արտաքին հղումներ
* Страница на FaceBook
* Досье на liga.net
* Людмила Супрун дальше пойдет одна

Կատեգորիա:20-րդ դարի կին քաղաքական գործիչներ
Կատեգորիա:Կիևի համալսարանի շրջանավարտներ
Կատեգորիա:Ուկրաինայի կին քաղաքական գործիչներ
Կատեգորիա:Ուկրաինացի կին գիտնականներ
Կատեգորիա:Ուկրաինացի հասարակական գործիչներ
Կատեգորիա:Ուկրաինացի տնտեսագետներ
Կատեգորիա:Տնտեսագիտական գիտությունների դոկտորներ
Սվետլանա Ֆաբրիկանտ

**Սվետլանա Ֆաբրիկանտ** (, ), ուկրաինացի պետական և քաղաքական գործիչ, 7-րդ գումարման Ուկրաինայի Գերագույն ռադայի ժողովրդական պատգամավոր։ Գերագույն ռադա է անցել Շրջանների կուսակցության կուսակցական ցուցակի 25-րդ համարի ներքո։

Լրագրող, հեռուստատեսային հաղորդավար, հասարակական գործիչ, ՈՒՀԱ-ի բարձրագույն լիգայի «Օդեսայի ջենտելմեններ» թիմի նախկին անդամ, Ակումբի կրկնակի չեմպիոն։ Այժմ զբաղեցնում է Ուժեղ Ուկրաինա կուսակցության մարզային շտաբի առաջնորդի պաշտոնը։

## Կրթություն
1984 թվականին ավարտել է Օդեսայի թիվ 24 միջնակարգ դպրոցը և ընդունվել Օդեսայի պետական համալսարան, սակայն համալսարանն այդպես էլ չի ավարտել։ Ակտիվ դերակատարություն է ունեցել բուհի կյանքում։ 1986 թվականից դարձել է ՈՒՀԱ-ի «Օդեսայի ջենտլմեններ» թիմի անդամներից մեկը։ Թիմն ՈՒՀԱ-ում դարձել է Խորհրդային Միության կրկնակի չեմպիոն, 1986/1987 և 1990 մրցաշրջաններում։

## Կարիերա
1998-2009 թվականներին աշխատել է Օդեսայի «Ռիակ-ինֆորմ» հեռուստաընկերության գլխավոր խմբագիր։

2009 թվականից «Իմ Օդեսա» հեռուստաալիքի գլխավոր տնօրեն։ «Ռիակ-ինֆորմ»-ից հեռանալու պատճառը հեռուստաալիքի քաղաքական գործունեությունն է։

Վարել է «Ճակատի գիծ» և «Գորդյան հանգույց» ծրագրերը, որոնք հեռարձակվել են «ԱՏՎ» հեռուստաալիքով։

## Քաղաքական գործունեություն
2009 թվականին դարձել է «Ուժեղ Ուկրաինա» կուսակցության Օդեսայի շրջանային կազմակերպության ղեկավար։ Կուսակցության Օդեսայի բաժանմունքը որոշում է կայացրել Սվետլանա Ֆաբրիկանտին Օդեսայի քաղաքային ղեկավարի թեկնածու չառաջադրել տեղական ընտրություններում, որոնք պետք է տեղի ունենան 2010 թվականի հոկտեմբերի 31-ին, այլ պաշտպանել ընդդիմության միասնական թեկնածու՝ ներկայիս քաղաքային ղեկավար Ալեքսեյ Կոստուսևին։ Իր հերթին Կոստուսևը հայտարարել է, որ Օդեսայի քաղաքային ղեկավար ընտրվելու դեպքում Սվետլանա Ֆաբրիկանտը կնշանակվի Օդեսայի քաղաքային խորհրդի քարտուղար։

## Ծանոթագրություններ

## Արտաքին հղումներ
* Краткая биография на городском сайте 
* Новость об освобождении моряков
* Прибытие моряков из судна «Святая София» в Одессу 
* Официальный сайт фонда «Ассоль»
* Короткое интервью со Светланой Фабрикант

Կատեգորիա:Ուկրաինայի քաղաքական գործիչներ
Կատեգորիա:Ուկրաինացի լրագրողներ
Կատեգորիա:Ուկրաինացի խմբագիրներ
Կատեգորիա:Ուկրաինացի հաղորդավարներ
Քշամա Սավանտ

**Քշամա Սավանտ** (, ), ամերիկյան ծագումով հնդիկ սոցիալիստ, տնտեսագետ և ծրագրավորող, «Սոցիալիստական այլընտրանքի» ակտիվիստուհի (տրոցկիստական միջազգային սոցիալիստական այլընտրանքի բաժին), Սիեթլի քաղաքային խորհրդի անդամ։

## Կենսագրություն
Հնդիկ մտավորականի ընտանիքից։ Նրա հայրը՝ ինժեներ էր, մահացել է վթարից։ Նրա ձախ հայացքները ձևավորվել են աղքատության և հայրենիքում կաստայական համակարգի դժգոհության ազդեցության ներքո։ 1994 թվականի ավարտել է Մումբայի համալսարանը։

Տեղափոխվելով Սիեթլ, նա սկսեց դասավանդել տնտեսագիտություն տեղական համալսարաններում, ներառյալ Վաշինգտոնի և Լի համալսարանում։ ԱՄՆ քաղաքացիություն է ստացել 2010 թվականին, նա նաև միացավ «Սոցիալիստական այլընտրանքին»՝ ծայրահեղ ձախակողմյան կուսակցություն, որը զբաղեցնում էր մարքսիզմի, տրոտսկիզմի և ժողովրդավարական սոցիալիզմի դիրքերը։

Հայտնի է դարձել Սիեթլում «Occupy Wall Street» շարժման կազմակերպմանը մասնակցության շնորհիվ։ Այդ բողոքների ժամանակ (ինչպես և ավելի ուշ, նվազագույն աշխատավարձի բարձրացման համար անցկացվող ակցիաներում) ձերբակալվել է։

## Մասնակցություն ընտրություններին
2012 թվականի նոյեմբերին մասնակցել է Սիեթլ նահանգի Ներկայացուցիչների պալատի ընտրություններին, սակայն ձայների 29%-ով զիջել Է պալատի այն ժամանակվա խոսնակ Ֆրենկ Չոպպին։ Սակայն արդեն հաջորդ՝ 2013 թվականին Սիեթլի քաղաքային խորհրդի ընտրությունները հաջողություն բերեցին նրան. օգոստոսյան փրայմերիզներում ստանալով ձայների 35 %-ը, նոյեմբերին նա առաջ անցավ գործող պատգամավոր, դեմոկրատական կուսակցության անդամ Ռիչարդ Կոնլինից և քաղխորհրդում զբաղեցրեց 9 պատգամավորական տեղերից մեկը։

Նրա քարոզարշավին չի աջակցել տեղական իսթեբլիշմենթից ոչ մեկը (Սիեթլի ընտրություններն անցկացվում են անկուսակցական հիմունքներով), բայց նրան աջակցել են System of a Down խմբի վոկալիստ Սերժ Թանկյանը Rage Against The Machine-ի կիթառահար Թոմ Մորելոյի հետ և «Stranger» այլընտրանքային ամսագիրը։

Սավանտը վերընտրվել է 2015 թվականին՝ կրկին հակառակ մեյնսթրիմի թշնամանքին և իր ընտրարշավում 600 կամավորների շնորհիվ։ Փրայմերիզում նա ստացել է ձայների 52,6 %-ը, իսկ բուն ընտրություններում՝ 55,7 %-ը։ Այս ընտրությունների արդյունքներով, որոնք ապահովել են կանանց և գունավոր պատգամավորների աննախադեպ ներկայացուցչությունը, Սիեթլի քաղաքային խորհրդում ստեղծվել է առաջադիմական մեծամասնությունը։

## Քաղաքական դիրքորոշումներ
Նրա եռանդուն արշավը նպաստեց այն բանին, որ 2014 թվականի մայիսին նրա քաղաքն առաջինն էր ԱՄՆ-ում, որը նվազագույն աշխատավարձը հասցրեց 15 դոլարի (քաղաքի երկու քաղաքապետեր նշում էին նրա անձնական դերը այդ նախաձեռնությանը հանրության ուշադրությունը հրավիրելու գործում)։ 117 000 դոլար սեփական պատգամավորական աշխատավարձից այն կազմում է 40 000 դոլար (միջին աշխատավարձը Սիեթլում), իսկ մնացած գումարը նվիրաբերում է քաղաքական հիմնադրամ սոցիալական արդարության արշավների համար։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:Ամերիկացի կին տնտեսագետներ
Կատեգորիա:Ամերիկացի հասարակական գործիչներ
Կատեգորիա:Ամերիկացի սոցիալիստներ
Կատեգորիա:Մումբայի համալսարանի շրջանավարտներ
Միշել Բոլսոնարու

**Միշել դե Պաուլա Ֆիրմո Ռեյնալդու Բոլսոնարու** (, ), Բրազիլիայի ազգային կոնգրեսի Պատգամավորների պալատի նախկին խորհրդարանական քարտուղար, գործող նախագահ՝ Ժաիր Բոլսոնարունի կինը, Բրազիլիայի առաջին տիկին։

## Կենսագրություն
Միշել Բոլսոնարուն ծնվել և մեծացել է Սեյլանդիայում, Դաշնային շրջանի վարչական շրջանում։ Նրա հայրը ավտոբուսի նախկին վարորդ էր։ Նա ունի կրտսեր խորթ եղբայր (ծնվ. 1988)՝ Դիեգո Տորես Ռեյնալդու, որը հանդիսանում է Բրազիլիայի ռազմաօդային ուժերի զինծառայող։ Միշելի հայրն ու խորթ մայրը հրուշակեղենի արտադրության փոքր բիզնեսի սեփականատերերն են։

Դպրոցն ավարտելուց հետո Միշելը ընդունվել է համալսարանի դեղագործործական բաժին, բայց երբեք չի հաճախել դասերին։

## Կարիերան խորհրդարանում
Բրազիլիայի ազգային կոնգրեսի Պատգամավորների պալատի աշխատակից է եղել 2006-2008 թվականներին։ Նա սկսել է աշխատել պատգամավոր Վանդերլեյ Ասիսի գրասենյակում։ Ավելի ուշ դարձել է պատգամավոր Մարկո Ուբիալի քարտուղարը։

2007 թվականին Միշելը նշանակվել է Բրազիլիայի Առաջադիմական կուսակցության ղեկավարության նույն պաշտոնում։ Այդ ժամանակ նա հանդիպել է իր ապագա ամուսնուն՝ ներկայիս նախագահ Ժաիր Բոլսոնարային։ Այդ ժամանակ նա 25 տարեկան էր, իսկ նա 52 տարեկան։ 2007 թվականի նոյեմբերին նրանք ամուսնացան։

## Անձնական կյանք
Ունի երկու դուստր՝ Լետիսիան (նախորդ ամուսնությունից), և Լաուրան (ծնվ՝ 2011, Ժաիր Բոլսոնարուից)։ Բոլսոնարուի հետ հարսանիքը տեղի է ունեցել 2013 թվականի մարտի 21-ին Ռիո դե Ժանեյրոյում։

## Ծանոթագրություններ

## Արտաքին հղումներ
* 

Կատեգորիա:Բրազիլացի հասարակական գործիչներ
Մարիա Մեզենցևա

**Մարիա Մեզենցևա** (, ), ուկրաինացի քաղաքական գործիչ, կամավոր, անհատ ձեռնարկատեր։ 9-րդ գումարման Ուկրաինայի Գերագույն ռադայի ժողովրդական պատգամավոր։ Հաղթել է գործող պատգամավոր Վալերիյ Պիսարենկոյին։

## Կենսագրություն
Ավարտել է Խարկովի Վ. Ն. Կարազինի անվան ազգային համալսարանը (մասնագիտություն «Միջազգային տնտեսական հարաբերություններ» և «Անգլերենից ռեֆերենտ-թարգմանիչ»)։ Սովորել է Քենթ համալսարանում (Մեծ Բրիտանիա), ստացել է մագիստրոսի աստիճան՝ «Միջազգային հարաբերություններ և միջազգային իրավունք» մասնագիտությամբ։

2008 թվականից մինչև 2010 թվականը «Ցամաքային էքսկլյուզիվ» ՍՊԸ-ում եղել է իրավաբանի օգնական (իրավաբանական ընկերություն), Խարկով։ 2011 թվականին վերապատրաստվել է Ուկրաինայի Գերագույն ռադայում։ 2012 թվականից մինչև 2013 թվականը վերապատրաստվել է Եվրախորհրդարանում, Միավորված ազգերի կազմակերպության Խորհրդարանական վեհաժողովում։ 2014-2015 թվականներին վերապատրաստվել է Բրյուսելի «Ուկրաինա-ԵՄ» բիզնես ռադայում։ 2016 թվականից համարվում է անհատ ձեռնարկատեր։

Աշխատել Է Բրյուսելում Եվրոպական պահպանողականների և ռեֆորմատորների դաշինքում, եղել է ուկրաինական հարցերով լոբբիստական Եվրոպական խորհրդարանում։

2015 թվականին ընտրվել է Խարկովի 7-րդ գումարման քաղաքային խորհրդի պատգամավոր։ Միջազգային համագործակցության, ներդրումների, սպորտային և իմիջային նախագծերի հարցերի մշտական հանձնաժողովի անդամ։ «Ինքնօգնության միավորում» պատգամավորական խմբակցության անդամ։ Անկուսակցական։

2019 թվականի խորհրդարանական ընտրություններում Ժողովրդի ծառա կուսակցությունից Ժողովրդական պատգամավորի թեկնածու (թիվ 168 ընտրատարածք, Խարկով քաղաքի Շևչենկովսկի շրջան)։ Ընտրությունների ժամանակ՝ ֆիզիկական անձ-գործարար, անկուսակցական։ Ապրում է Խարկովում։

Ժամանակակից պարերի Ուկրաինայի բազմակի չեմպիոն, «Խարկովի շնորհալի երեխաներ» մրցանակի դափնեկիր։

## Օրենսդրական գործունեություն
Թմրանյութերի մասին օրինագծի համահեղինակ է։

## Ծանոթագրություններ

## Արտաքին հղումներ
* Официальный сайт
* 

Կատեգորիա:Խարկովի ազգային համալսարանի շրջանավարտներ
Կատեգորիա:Ուկրաինացի գործարարներ
Կատեգորիա:21-րդ դարի կին քաղաքական գործիչներ
Կատեգորիա:«Ժողովրդի ծառա» կուսակցության անդամներ
Կատեգորիա:Ուկրաինայի քաղաքական գործիչներ
Սրբուհի Գալյան

**Սրբուհի Հովհաննեսի Գալյան** (), հայ իրավագետ, 2020 թվականի սեպտեմբերի 1-ից մինչև 2024 թվականի նոյեմբերի 4-ը՝ Հայաստանի գլխավոր դատախազի տեղակալ։ 2019 թվականի հուլիսից մինչև 2020 թվականի սեպտեմբերի 1-ը զբաղեցրել է Հայաստանի արդարադատության նախարարի տեղակալի պաշտոնը։ 2024 թվականի նոյեմբերի 5-ին նշանակվել է Հայաստանի արդարադատության նախարար։ Ունի արդարադատության երրորդ դասի պետական խորհրդականի դասային աստիճան։

## Կենսագրություն
Սրբուհի Գալյանը ծնվել է 1992 թվականի մայիսի 5-ին, Երևանում։ 2008-2012 թվականներին սովորել և ավարտել է Երևանի պետական համալսարանի իրավագիտության ֆակուլտետը՝ ստանալով իրավագիտության բակալավրի աստիճան։ 2012-2014 թվականներին սովորել է նույն ֆակուլտետում՝ ստանալով մագիստրոսի աստիճան։ 2014-2018 թվականներին էլ սովորել և ավարտել է ԵՊՀ իրավագիտության ֆակուլտետի ասպիրանտուրան։ 2016-2017 թվականներին սովորել է նաև ՀՀ փաստաբանական դպրոցում։

### Աշխատանքային գործունեություն
2012-2013 թվականներին «Ղ-Տելեկոմ» ՓԲ ընկերության իրավաբանական վարչությունում աշխատել է որպես փորձնակ, այնուհետև՝ 2014-2015 թվականներին նույն վարչության կրտսեր իրավաբան։ 2014-2015 թվականներին եղել է «Ռոդ Կուրտման Լեգալ» ՍՊԸ գործընկեր, իսկ 2015-2018 թվականներին՝ ՀՀ հատուկ քննչական ծառայության քննչական աշխատանքների կազմակերպման, կատարելագործման և քննության մեթոդիկայի մշակման բաժնի գլխավոր մասնագետ, այնուհետև՝ ծառայության իրավական ապահովման բաժնի գլխավոր մասնագետ։ 2015 թվականից դասավանդում է Երևանի պետական համալսարանի իրավագիտության ֆակուլտետի քրեական իրավունքի ամբիոնում, 2016 թվականից էլ ՀՀ արդարադատության ակադեմիայում դասընթացավար է։ 2018-2019 թվականներին եղել է հատուկ քննչական ծառայության իրավական ապահովման բաժնի պետ, իսկ 2019 թվականի մարտ-հուլիս ամիսներին՝ Քննչական ծառայության իրավական ապահովման և արտաքին կապերի բաժնի պետ։

2019 թվականի հուլիսի 17-ին ՀՀ վարչապետի որոշմամբ նշանակվել է ՀՀ արդարադատության նախարարի տեղակալ, իսկ արդեն 2020 թվականի սեպտեմբերի 1-ին՝ ՀՀ գլխավոր դատախազի տեղակալ։ Համակարգում է ապօրինի ծագում ունեցող գույքի բռնագանձմանն ուղղված գործառույթների ոլորտը։

2024 թվականի նոյեմբերի 4-ին ազատվել է ՀՀ գլխավոր դատախազի տեղակալի պաշտոնից։

2024 թվականի նոյեմբերի 5-ին ՀՀ վարչապետի առաջարկությամբ և նախագահի հրամանագրով նշանակվել է ՀՀ արդարադատության նախարար։

Տիրապետում է hայերենին, անգլերենին, ռուսերենին։ Անկուսակցական է։

Ունի արդարադատության երրորդ դասի պետական խորհրդականի դասային աստիճան։

## Ընտանիք
Ամուսնացած է, ունի 1 դուստր։

## Անդամակցություն
* ՀՀ փաստաբանական պալատի անդամ (2017 թվականից)։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ իրավագետներ
Կատեգորիա:ՀՀ գործող նախարարներ
Քեթրին Բելլ

**Քեթրին Լիզա Բելլ** (,), ամերիկացի դերասանուհի և պրոդյուսեր, հայտնի է դարձել «Ռազմա-իրավաբանական ծառայություն» (1996-2005) և «Բանակային կանայք» (2007-2013) հեռուստասերիալներում։

## Վաղ կյանք
Քեթրին Լիզա Բելլը ծնվել է Լոնդոնում, բուժքրոջ և ճարտարապետի ընտանիքում։ Նրա մայրը իրանուհի է, իսկ հայրը՝  շոտլանդացի, որի շնորհիվ Բելլը տիրապետում էր պարսկերենին և անգլերենին։

## Կարիերա
Բելլը իր կարիերան սկսել է  Ճապոնիայում՝ որպես մոդել։ Ավելի ուշ նա դերասանական վարպետությունն ուսումնասիրել է  Beverly Hills Playhouse-ում և միաժամանակ հեռուստաշոուում նկարահանվել ու գումար վաստակել է ուսման համար։ 1992-ին նա Իզաբելլա Ռոսելինիի կրկնակողն էր (դուբլյոր) «Մահը նրան սազում է» ֆիլմում, իսկ ավելի ուշ արդեն սկսել է ավելի նկատելի դերեր ստանալ կինոյում և հեռուստատեսությունում։

Բելլը մեծ ճանաչում է ձեռք բերել «Ռազմա-իրավաբանական ծառայություն» հեռուստասերիալում խաղացած գնդապետ Սարա Մաքքինզիի գլխավոր դերով, որտեղ նկարահանվել է 1996-2005թթ.: Նկարահանվել է այնպիսի ֆիլմերում, ինչպիսիք են «Օտար ազգ. մարմին և հոգի», «Ամենակարող Բրյուսը» և այլն։

2005 թվականին «Բերմուդյան եռանկյունի» մինի-սերիալում նկարահանվել է  գլխավոր դերում, որի համար նրան առաջադրել է «Սատուրն» մրցանակի անվանակարգը։ Նա հայտնի է նաև որպես «Բարի կախարդ» (2008), «Բարի կախարդի այգին» (2009), «Բարի կախարդի նվերը» (2010), «Բարի կախարդի ընտանիքը» (2011) ընտանեկան հեռուստաֆիլմերի պրոդյուսեր և գլխավոր դերակատար։ 2007- 2013թթ. Բելլը «Բանակային կանայք» հեռուստասերիալում նկարահանվում է գլխավոր դերում, 2015 թվականից  «Բարի կախարդ» սերիալի պրոյուսերն է։

## Անձնական կյանք
1994-2012 թվականներին Քեթրինն ամուսնացած է եղել իր նախկին ընթերակա Ադամ Բենսոնի հետ։ Նախկին ամուսնիններն ունեն 2 երեխա՝ աղջիկը՝ Ջեմմա Բենսոնը (ծնվ. 16.04.2003), և տղան՝ Ռոնան Բիսոնը։

Երիտասարդ տարիքում Քեթրինի մոտ հայտնաբերվել է վահանաձև գեղձի քաղցկեղ, սակայն նա հաղթահարել է հիվանդությունը։

Չնայած այն հանգամանքին, որ Բելլը դաստիարակվել է Հռոմի կաթոլիկ եկեղեցու սկզբունքներով, ներկայումս նա ակտիվորեն սայենտոլոգիա է կիրառում։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:Ամերիկացի պրոդյուսերներ
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Հեռուստատեսային դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Ամերիկացիներ իրանական սերմամբ
Կատեգորիա:Ամերիկացի հեռուստատեսային դերասանուհիներ
Ելենա Նետեցկայա

**Ելենա Նետեցկայա** (, ), ուկրաինացի պետական և քաղաքական գործիչ, 5-7-րդ գումարումների Ուկրաինայի ժողովրդական պատգամավոր։ Շրջանների կուսակցության անդամ։

## Կրթություն
2004 թվականին ավարտել է Դոնեցկի ազգային համալսարանը՝ «Իրավագիտություն» մասնագիտությամբ և «իրավաբան» որակավորմամբ։

2009 թվականին ավարտել է Դոնեցկի պետական համալսարանը՝ «պետական ծառայություն» մասնագիտություն և  մագիստրոսի որակավորմամբ։

## Աշխատանքային գործունեություն
1992 թվականից մինչև 2001 թվականն աշխատել է Մակեևկա քաղաքի ժողովրդական պատգամավորների Խորհրդային շրջանային խորհրդի կազմակերպական բաժնի հրահանգիչ, իրավական և կազմակերպական-զանգվածային աշխատանքների բաժնի մասնագետ։

2001 թվականից մինչև 2003 թվականն աշխատել է Մակեևսկի քաղաքային խորհրդի գործկոմի կազմակերպչական բաժնի մասնագետ և վարիչ։

2003 թվականից մինչև 2005 թվականն աշխատել է Դոնեցկի մարզային պետական վարչակազմի աշխատակազմի ղեկավարի տեղակալ։

2005-2006 թվականներին աշխատել է Շրջանների կուսակցության կենտրոնական համակարգի պատգամավորների և հասարակական ընդունարանների աշխատանքների համակարգման բաժնի վարիչ։

2006 թվականից մինչև 2007 թվականը եղել է Ուկրաինայի 5-րդ գումարման Ժողովրդական պատգամավոր։

2010 թվականի մարտից մինչև 2011 թվականի փետրվարը եղել է Ղրիմի Ինքնավար Հանրապետության նախարարների խորհրդի նախարար։

2010 թվականից մինչև 2012 թվականը եղել է Ուկրաինայի 6-րդ գումարման Ժողովրդական պատգամավոր։

2012 թվականի խորհրդարանական ընտրություններում Շրջանների կուսակցությունից ընտրվել է Ուկրաինայի 7-րդ գումարման Գերագույն Ռադայի պատգամավոր՝ թիվ 3 միամանդաթ ընտրատարածքով՝ հավաքելով ընտրողների ձայների 50,37 տոկոսը։

2014 թվականին հավանություն չի տվել Ռուսաստանի Դաշնությանը Ղրիմի միացմանը՝ շարունակելով պատգամավորական լիազորությունները մինչև VII գումարման Գերագույն ռադայի աշխատանքի ավարտը 2014 թվականի նոյեմբերին։

## Ծանոթագրություններ

Կատեգորիա:Ուկրաինայի քաղաքական գործիչներ
Մերի Հարրիսոն

**Մերի Հարրիսոն Մակեյ** (, ), Նախագահ Բենջամին Հարիսոնի և նրա կնոջ՝ Քերոլայն Հարիսոնի դուստրը։ Առաջին տիկնոջ պարտականությունները կատարել է մոր ծանր հիվանդությունից և մահվանից հետո։

## Կենսագրություն
Ծնվել է Ինդիանայի նահանգի Ինդիանապոլիս քաղաքում։ 1884 թվականի նոյեմբերին ամուսնացել է Ջեյմս Ռոբերտ Մակեյի հետ, «General Electric»-ի հիմնադիրներից մեկը։ Զույգը ունեցել էերկու երեխա ՝ Բենջամին Հարիսոն Մակեյը և Մերի Լոջջ Մակեյը։

1892 թվականի հոկտեմբերին մոր մահից և հորը վերընտրվելուց հետո նա եղել է որպես Սպիտակ տան տիրուհի։ Մերին փորձել է վերադառնալ Ինդիապոլիս՝ իր հոր մահից առաջ նրա հայրիկի կողքին լինելու համար, բայց նա կարողացել է ժամանել միայն նրա մահվանից մի քանի ժամ անց։

Մերի Հարիսոնը մահացել է 1930 թվականի հոկտեմբերի 28-ին Ինդիապոլիսում՝ 72 տարեկան հասակում։ Թաղված է Քրաուն-Հիլ գերեզմանոցում Ինդիանապոլիսում, Ինդիանա։ Մերին վերջին առաջին տիկինն էր, ով նախագահի կինը չէր։

## Ծանոթագրություններ

## Արտաքին հղումներ
* *Բնօրինակ տեքստը [https://web.archive.org/web/20040102084616/http://www.whitehouse.gov/history/firstladies/ch23.html Սպիտակ տան կենսագրության մեջ]*

Կատեգորիա:ԱՄՆ-ի նախագահների երեխաներ
Կատեգորիա:ԱՄՆ-ի առաջին տիկիններ
Կատեգորիա:1930 մահեր
Կատեգորիա:1858 ծնունդներ
Կատեգորիա:Հոկտեմբերի 28 մահեր
Կատեգորիա:Ապրիլի 3 ծնունդներ
Կատեգորիա:ԱՄՆ-ի կին քաղաքական գործիչներ
Թեմի Բոլդուին

**Թեմի Բոլդուին** (, ), ամերիկացի քաղաքական գործիչ։

1993-1999 թվականներին Վիսկոնսին նահանգի Օրենսդիր ժողովի ստորին պալատի անդամ։ 1999-2013 թվականներին ԱՄՆ Ներկայացուցիչների պալատի անդամ Վիսկոնսինից։ 2013 թվականի հունվարի 3-ից ԱՄՆ սենատոր Վիսկոնսինից։

Թեմին բաց լեսբուհի է։ Վիսկոնսինի նահանգից առաջին կին կոնգրեսականը և ԱՄՆ-ի պատմության մեջ Սենատի առաջին բացահայտ միասեռական անդամը։

## Կենսագրություն
Թեմի Բոլդուինը ծնվել է 1962 թվականի փետրվարի 11-ին Մադիսոնում և դաստիարակվել է իր մոր՝ Պամելա Գրինի՝ կենսաքիմիկոս Դևիդ է. Գրինի դստեր կողմից։

1980 թվականին ավարտել է Madison West դպրոցը։ 1984 թվականին ավարտել է Smith College-ը բակալավրի աստիճանով և 1989 թվականին ստացել է Իրավունքի դպրոցի իրավաբանական գիտությունների դոկտորի կոչում Վիսկոնսինի նահանգի համալսարանում։ 1989-1992 թվականներին աշխատել է որպես իրավաբան։

Թեմի Բոլդուինը քաղաքական կարիերան սկսել է 1986 թվականին, երբ առաջին անգամ ընտրվել է Դեյն շրջանի դիտորդների Խորհրդի անդամ, այդ պաշտոնը զբաղեցրել է մինչև 1994 թվականը։ Նա նաև մեկ տարի աշխատել է Մադիսոնի քաղաքային խորհրդում։

1993-1999 թվականներին եղել է Վիսկոնսին նահանգի Վեհաժողովի անդամ։

1998 թվականին նա առաջին կինն էր, որն ընտրվել էր Վիսկոնսին նահանգից ԱՄՆ Ներկայացուցիչների պալատ և յուրաքանչյուր երկու տարին մեկ (վերջին անգամ՝ 2010 թվականի նոյեմբերին, ձայների 61,7 տոկոսով) վերընտրվել է իր պաշտոնում։ Նա եղել է էներգետիկայի և առևտրի կոմիտեի և Դատական կոմիտեի անդամ։ Իր խմբում նա Կոնգրեսի առաջադիմական ժողովի անդամ էր, իսկ 2002 թվականին նա Ներկայացուցիչների պալատի 133 անդամներից մեկն էր, որոնք դեմ էին քվեարկել Իրաքի պատերազմին։

2012 թվականին առաջադրվել է ԱՄՆ Սենատում՝ հաղթանակ տանելով իր մրցակից հանրապետական Թոմմի Թոմփսոնի նկատմամբ։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Լեսբուհի քաղաքական գործիչներ
Կատեգորիա:Կին իրավագետներ
Մարինա Նիկիտինա

**Մարինա Նիկիտինա** (, ), ուկրաինացի իրավաբան և քաղաքական գործիչ։ 9-րդ գումարման Ուկրաինայի Գերագույն ռադայի ժողովրդական պատգամավոր։

## Կենսագրություն
2009 թվականին ավարտել է Դասական մասնավոր համալսարանը՝ «Իրավագիտություն» մասնագիտությամբ։

2009 թվականից մինչև 2013 թվականն աշխատել է «Պրեոբրաժենսկոյե» ՍՊԸ-ի իրավաբան։ Աշխատանքից ազատվել է սեփական ցանկությամբ և կամավորական հիմունքներով իրավաբանական օգնություն է ցուցաբերել։

2019 թվականի խորհրդարանական ընտրություններում «Ժողովրդի ծառա» կուսակցությունից Ժողովրդական պատգամավորի թեկնածու (թիվ 82 ընտրատարածք, Գուլյայպոլսկի, Վոլնյանսկի, Զապորոժսկի, Նովոնիկոլաևսկի, Պոլոգովսկի շրջան, Օրեխովսկի շրջանի մի մասը)։ Անկուսակցական է։

Գերագույն Ռադայի ագրարային և հողային քաղաքականության հարցերով կոմիտեի անդամ։

## Ծանոթագրություններ

## Արտաքին հղումներ
* Официальный сайт 
* 

Կատեգորիա:21-րդ դարի իրավաբաններ
Կատեգորիա:21-րդ դարի կին քաղաքական գործիչներ
Կատեգորիա:Ուկրաինայի քաղաքական գործիչներ
Կատեգորիա:«Ժողովրդի ծառա» կուսակցության անդամներ
Կատեգորիա:Կին իրավաբաններ
Դիանա Գալոյան

**Դիանա Ռոբերտի Գալոյան** (), հայ տնտեսագետ, տնտեսագիտության դոկտոր, պրոֆեսոր։

## Կենսագրություն
Դիանա Գալոյանը ծնվել է 1980 թվականի հունվարի 4-ին, Երևանում։

1996-2001 թվականներին սովորել է Երևանի պետական տնտեսագիտական ինստիտուտի ընդհանուր տնտեսագիտության ֆակուլտետի «Համաշխարհային տնտեսագիտություն» բաժնում, որն ավարտել է գերազանցությամբ։
2002 թվականին ընդունվել է Հայաստանի պետական տնտեսագիտական համալսարանի հեռակա ուսուցմամբ ասպիրանտուրա։
2005 թվականից աշխատում է Հայաստանի պետական տնտեսագիտական համալսարանի միջազգային տնտեսական հարաբերությունների ամբիոնում, սկզբում՝ որպես ասիստենտ, իսկ 2006 թվականից՝ որպես դոցենտ։

2008-2012 թվականներին համատեղությամբ աշխատել է Հայաստանի գիտությունների ազգային ակադեմիայի Մ. Քոթանյանի անվան տնտեսագիտության ինստիտուտում՝ որպես ավագ գիտաշխատող։
2013-2016 թվականներին դասավանդել է Երևանի պետական համալսարանի Եվրոպական ուսումնասիրությունների կենտրոնում։
2014-2017 թվականներին դասավանդել է Բրիտանական բիզնես դպրոցում (Հայաստան)։
2017 թվականին ՀՊՏՀ գիտական խորհրդի որոշմամբ ընտրվել է Հայաստանի պետական տնտեսագիտական համալսարանի միջազգային տնտեսական հարաբերությունների ամբիոնի վարիչի պաշտոնում։

2019 թվականի մայիսի 13-ին նշանակվել է Հայաստանի պետական տնտեսագիտական համալսարանի ուսումնական աշխատանքների գծով պրոռեկտոր։ 
2019 թվականի օգոստոսի 22-ից 2020 թվականի հուլիսի 1-ը եղել է ՀՊՏՀ ռեկտորի պաշտոնակատար։
2020 թվականի հուլիսի 17-ին ՀՊՏՀ ռեկտորի թափուր պաշտոնի համար հայտարարված մրցույթում ընտրվել է ՀՊՏՀ ռեկտոր, իսկ 2020 թվականի դեկտեմբերի 22-ին Հայաստանի Կառավարության որոշմամբ հաստատվել է ՀՊՏՀ ռեկտորի պաշտոնում, պաշտոնավարել է մինչև 2024 թվականը։

Մասնակցել է բազմաթիվ միջազգային հետազոտական ծրագրերի, մասնագիտական վերապատրաստումներ է անցել ԱՊՀ և ԵՄ երկրներում, Ֆրիդրիխ Էբերտ հիմնադրամի Համագործակցության և խաղաղության տարածաշրջանային գրասենյակի միջազգային փորձագետ է (Ավստրիա)։

Ազատ տիրապետում է ռուսերենին և անգլերենին։

## Գիտական աստիճաններ
2004 թվականին հաջողությամբ պաշտպանել է թեկնածուական ատենախոսությունը և ստացել տնտեսագիտության թեկնածուի գիտական աստիճան։ 
2014 թվականին պաշտպանել է դոկտորական ատենախոսությունը և ստացել տնտեսագիտության դոկտորի գիտական աստիճան։ 
2018 թվականին ՀՀ բարձրագույն որակավորման կոմիտեի որոշմամբ արժանացել է պրոֆեսորի գիտական կոչման։

Հեղինակ է շուրջ 60 գիտական հրապարակումների։

## Ընտանիք
Ունի մեկ որդի։

## Ծանոթագրություններ

## Արտաքին հղումներ
* Տնտեսագիտական համալսարանը մեր երազած համալսարանը դարձնելու ճանապարհին
* Դիանա Գալոյան. ՀՊՏՀ-ում իրականացվում են համալիր բարեփոխումներ
* Տնտեսագիտական մայր համալսարանի միջազգային գործունեության ուղղությունները

Կատեգորիա:Հայ տնտեսագետներ
Կատեգորիա:ՀՊՏՀ շրջանավարտներ
Կատեգորիա:Տնտեսագիտական գիտությունների թեկնածուներ
Կատեգորիա:Հայ պրոֆեսորներ
Կատեգորիա:Գիտությունների դոկտորներ
Կատեգորիա:ՀՊՏՀ ռեկտորներ
Կատեգորիա:Տնտեսագիտական գիտությունների դոկտորներ
Կատեգորիա:ԵՊՀ դասախոսներ
Վիկտորիա Վոյցիցկայա

**Վիկտորիա Վոյցիցկայա** (, ), ուկրաինացի քաղաքական գործիչ։ 8-րդ գումարման Ուկրաինայի Գերագույն ռադայի ժողովրդական պատգամավոր։ «Միավորում ինքնօգնության» խորհրդարանական խմբի և կուսակցության անդամ։ Ապագայի հարցերով հանձնաժողովի անդամ։

## Կենսագրություն
Ալեքսանդր Պասխավերի զարմիկը։

2002 թվականին ավարտել Է Կիևի ազգային առևտրա-տնտեսական համալսարանը, ստացել է մասնագետի դիպլոմ «Բանկային գործ» մասնագիտությամբ։ 2005 թվականին ավարտել է Brands International Business School-ը, ստացել է Master of Business Administration դիպլոմ՝ «միջազգային ֆինանսներ» մասնագիտությամբ։

* 1994-1997 - PricewaterhouseCoopers-ի աուդիտոր,
* 1997-1999 - ING Barings Ukraine ֆինանսական վերահսկիչ,
* 1999-2001 - Black Sea Trade and Development Bank (Սալոնիկներ, Հունաստան) ֆինանսական վերահսկիչ,
* 2003-2005 - Edmund S.Muskie Brandeis International Business School, ԱՄՆ, MBA ծրագրի ուսանողուհի, Fund Raising Events Coordinator at Harvard University (Հարվարդի համալսարանի դրամահավաքի կազմակերպման և անցկացման հարցերի համակարգող),
* 2005-2007 - Concorde Capital կորպորատիվ ֆինանսների գծով տնօրեն,
* 2007-2009 - Cushman & Wakefield Ukraine կապիտալի շուկայի տնօրեն,
* 2009-2011 - «Ադամանտ Ինվեսթմենթս» ՓԲԸ-ի կորպորատիվ ֆինանսների գծով տնօրեն,
* 2011 - ապրիլ 2014 - «Տիսագազ» ՓԲԸ-ի, CUB Energy Inc., VP Finance ֆինանսական տնօրեն։

2014 թվականին Ուկրաինայի արտահերթ նախագահական ընտրությունների ժամանակ անկախ դիտորդ։

## Ծանոթագրություններ

## Արտաքին հղումներ
* Людина, що розсварила мільярдера Коломойського i лідера «Самопомочі» Садового

Կատեգորիա:Ուկրաինայի կին քաղաքական գործիչներ
Ժաննա Բարսեղյան

**Ժաննա Բարսեղյան** (, ), ֆրանսահայ իրավաբան, բնապահպան, քաղաքական գործիչ, «Եվրոպա, էկոլոգիա, կանաչներ» կուսակցության անդամ, Ստրասբուրգի քաղաքապետ 2020 թվականից։

## Կենսագրություն
Ժաննա Բարսեղյանը ծնվել է Փարիզում։ 2002 թվականին տեղափոխվել է Ստրասբուրգ, որտեղ ուսումնասիրել է ֆրանս-գերմանական օրենքները և դարձել բնապահպանական իրավաբան։ Որպես բնապահպան-ակտիվիստ՝ մասնակցել է բազմաթիվ բնապահպանական նախագծերի։ Բարսեղյանը համագործակցում է նաև Հայաստանի հետ՝ իրականացնելով նախագծեր էկոտուրիզմի, շրջակա միջավայրի պահպանության և թափոնների վերամշակման ոլորտում։ Ընտրվել է Ստրասբուրգի քաղաքային խորհրդի կազմում 2014 թվականին։ Նա քաղաքային խորհրդի և Էկոլոգների խմբի համանախագահն է, միաժամանակ՝ Եվրոմետոպոլի ավագանու խորհրդական։ 2020 թվականին մասնակցելով Ստրասբուրգի քաղաքապետի պաշտոնի համար ընտրություններում ստացել է ընտրողների ձայների 42.5 %-ը։ Բարսեղյանը ընտրություններում գլխավորում էր Ֆրանսիայի «Եվրոպա, էկոլոգիա, կանաչներ» կուսակցության ցուցակը։

Ժաննա Բարսեղյանը Հայաստանի առաջին հանրապետության խորհրդարանի դաշնակցական երեք կին պատգամավորներից Պերճուհի Բարսեղյան-Պարտիզպանյանի ծոռնուհին է։

## Ծանոթագրություններ

Կատեգորիա:Ֆրանսահայ բնապահպաններ
Կատեգորիա:Ֆրանսահայ քաղաքական գործիչներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիացի իրավաբաններ
Կատեգորիա:Ֆրանսիացի կին բնապահպաններ
Իրենե Մոնտերո

**Իրենե Մոնտերո** (, ), իսպանացի կին քաղաքական գործիչ «Պոդեմոս» կուսակցությունից և «Ունիդոս-Պոդեմոս» կոալիցիայից։ 2016 թվականի հունվարի 13-ից Մադրիդի պատգամավորների Կոնգրեսի անդամ՝ 2015 թվականի դեկտեմբերի 20-ի խորհրդարանական ընտրությունների արդյունքներով։ Հավասարության նախարարը 2020 թվականի հունվարի 13-ից Սանչեսի երկրորդ կաբինետում։ Արմատական ֆեմինիստ։ Նա սեռական ազատության համապարփակ պաշտպանության և սեռական բռնության վերացման մասին օրինագծի հեղինակն է։

## Կենսագրություն
Ծնվել է 1988 թվականի փետրվարի 13-ին Մադրիդում։ Սովորել է դպրոցում, ֆրանսիացի ուսուցիչ Սելեստեն Ֆրենեի հաջորդ կրթական մոդելը։

15 տարեկանում անդամակցել է Իսպանիայի կոմունիստական երիտասարդական միությանը՝ Իսպանիայի Կոմունիստական կուսակցության երիտասարդական կազմակերպությանը։

2006 թվականին ընդունվել է Մադրիդի ինքնավար համալսարան։ 2011 թվականին ավարտել է հոգեբանությունը բակալավրի աստիճանով։ Ուսման ընթացքում 5 ամիս ապրել է Չիլիում, ինչպես նաև աշխատել է որպես վաճառող էլեկտրոնիկայի և կենցաղային տեխնիկայի ցանցում։ 2013 թվականին ստացել է մանկավարժական հոգեբանության մագիստրոսի աստիճան։ 2013 թվականին սկսել է պատրաստվել դոկտորական քննության դոկտորի աստիճան. ստացել է ԱՄՆ-ի Հարվարդի համալսարանում սովորելու կրթաթոշակ, որը մերժել է քաղաքական համոզմունքների համաձայն։

2011 թվականին միացել է սոցիալական «պլատֆորմ հիփոթեքային զոհերի» շարժմանը, որը պայքարում էր մարդկանց տեղահանությանը։

2014 թվականին մասնակցել է Եվրոպական խորհրդարանի «Պլատֆորմի հիփոթեքային զոհերի» ընտրություններին։ Անդամակցել է «Պոդեմոս» կուսակցությանը, դարձել կուսակցության առաջնորդ Պաբլո Իգլեսիասի աշխատակազմի ղեկավարը։

2015 թվականի դեկտեմբերի 20-ին մասնակցել է Մադրիդի պատգամավորների Կոնգրեսի ընտրություններին, զբաղեցրել 4-րդ տեղը և դարձել պատգամավորների Կոնգրեսի անդամ։ Վերընտրվել է 2016 թվականի հունիսի 26-ի, 2019 թվականի ապրիլի 28-ի և նոյեմբերի 10-ի խորհրդարանական ընտրություններում։

2017 թվականին ընդգրկվել է Forbes ամսագրի 30 Under 30 Europe-ի ցանկում։

Ստացել է հավասարության նախարարի պորտֆելը Սանչեսի երկրորդ աշխատասենյակում։

2018 թվականի հուլիսին երկվորյակներ է ունեցել Լեոն և Մանուելը, իսկ 2019 թվականի կեսերին ունեցել է դուստր Այթանուն։

## Ծանոթագրություններ

Կատեգորիա:Իսպանիայի կին քաղաքական գործիչներ
Կատեգորիա:Կին ակտիվիստներ
Կատեգորիա:Կին հոգեբաններ
Ջին Քենեդի

**Ջին Սմիթ Քենեդի** (, ), ամերիկացի դիվանագետ և հասարակական գործիչ, 1993-1998 թվականներին Իռլանդիայում ԱՄՆ դեսպան։

Միացյալ Նահանգների նախագահ Ջոն Քենեդիի կրտսեր քույրն է։

## Կենսագրություն
Ջին Էնն Քենեդին ծնվել է 1928 թվականի փետրվարի 20-ին (իր քրոջ՝ Քեթլինի 8-րդ ծննդյան օրը) Բոստոնում։ Նախքան 1932 թվականին Թեդի եղբոր լույս աշխարհ գալը նա ընտանիքի կրտսեր զավակն էր։

Ավարտել է Մանհեթենվիլ քոլեջը (այդ ժամանակ Սուրբ Սրտի դպրոց), որտեղ նրա լավագույն ընկերուհիները Էթել Սքեյկելն ու Ջոան Բենեթը (Ջին Էնն Ռոբերտի և Թեդ եղբայրների ապագա կանայք)։

Ջինը Very Special Arts-ի (VSA) հիմնադիրն է, որը միջազգայնորեն ճանաչված շահույթ չհետապնդող կազմակերպություն է, որը նվիրված է հասարակության ստեղծմանը, որտեղ սահմանափակ կարողություններով մարդիկ կարող են զբաղվել ցանկացած արվեստով։ 2011 թվականին նա պարգևատրվել է Ազատության նախագահական մեդալով, երկրի բարձրագույն քաղաքացիական պարգևով, նախագահ Բարաք Օբամայի կողմից VSA-ում իր աշխատանքի համար։

Որպես Իռլանդիայի դեսպան, Սմիթը կարևոր դեր է խաղացել Հյուսիսային Իռլանդիայի խաղաղ գործընթացում, որպես Դուբլինում նախագահ Բիլ Քլինթոնի ներկայացուցիչ։ Իռլանդիայի նախագահ Մերի Մակելիսը 1998 թվականին նրան Իռլանդիայի պատվավոր քաղաքացիություն է շնորհել՝ ի նշան երկրում  նրա ծառայության ճանաչման։

2011 թվականին ներառվել է իռլանդա-ամերիկյան Փառքի սրահում։

## Ծանոթագրություններ

Կատեգորիա:20-րդ դարի քաղաքական գործիչներ
Կատեգորիա:21-րդ դարի ամերիկացի կանայք
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի դիվանագետներ
Կատեգորիա:Ամերիկացի կին դիվանագետներ
Կատեգորիա:Ամերիկացի հասարակական գործիչներ
Կատեգորիա:Ամերիկացիներ իռլանդական սերմամբ
Կատեգորիա:Դիվանագետներ այբբենական կարգով
Կատեգորիա:Ամերիկացի երկարակյացներ
Նատալյա Նովակ

**Նատալյա Նովակ** (, ), ուկրաինացի քաղաքական և պետական գործիչ, 7-8-րդ գումարումների Ուկրաինայի Գերագույն ռադայի ժողովրդական պատգամավոր։

## Կենսագրություն
### Վաղ տարիներ։ Կրթություն
Նատալյա Նովակը ծնվել է 1955 թվականի նոյեմբերի 21-ին Կիևում։ Կիևի թիվ 160 միջնակարգ դպրոցի շրջանավարտ։

Գերազանցությամբ ավարտել է Շևչենկոյի անվան Կիևի ազգային համալսարանը և Աձնակազմի կառավարման պետական ակադեմիան։ Ունի երեք բարձրագույն կրթություն՝ պատմական, իրավաբանական և տնտեսական։

### Կարիերա
Աշխատանքային գործունեությունը որպես ուսուցիչ սկսել է 1973 թվականին։ 1979 թվականից մինչև 1993 թվականը Կիևի կրթական հաստատություններում պատմություն, հասարակագիտություն և իրավագիտություն է դասավանդել։ 1993 թվականից մինչև 2001 թվականն աշխատել է Կիևի տարբեր հաստատություններում տեղեկատվության և գովազդի բաժնի վարիչի, իրավախորհրդատուի և իրավաբանական բաժնի ղեկավարի պաշտոններում։

Երեք անգամ ընտրվել է Կիևի քաղաքային խորհրդի պատգամավոր՝ III, IV և V գումարումների։ 2001 թվականից Կիևի քաղաքային խորհուրդում ղեկավարել է Կիևի բյուջեի և սոցիալ-տնտեսական զարգացման հարցերով բաժինը։

1998 թվականից եղել է «Բարեփոխումներ և կարգուկանոն» կուսակցության անդամ։ Ընտրվել է Կիևի V գումարման քաղաքային խորհրդի պատգամավոր Վիտալի Կլիչկոյի «Պորա-ՊՐՊ» դաշինքից։ Կիևյան խորհրդում ընդգրկված է եղել Վիտալի Կլիչկոյի պատգամավորչական խմբում։

Ուկրաինայի 7-րդ գումարման Ժողովրդական պատգամավոր ("ՈՒԴԱՌ"), պետականաշինության և տեղական ինքնակառավարման հարցերով կոմիտեի նախագահի տեղակալ։

Ուկրաինայի 8-րդ գումարման Ժողովրդական պատգամավոր (ԱԱՊ-Համերաշխություն, ընտրվել է ցուցակի 16-րդ համարով), Ուկրաինայի նախագահի, Ուկրաինայի կառավարության, գործադիր իշխանության կենտրոնական մարմինների և քաղաքական կուսակցությունների, ԲՀ քաղաքականության և արդարադատության հարցերով կոմիտեի քաղաքացիական միավորումների գործունեության օրենսդրական ապահովման հարցերով ենթակոմիտեի ղեկավար։

2015 թվականին «Քաղաքացիական դիրքորոշում» կուսակցության կողմից առաջադրվել է Կիևի քաղաքային ղեկավարի պաշտոնում, 1-ին փուլում զբաղեցրել է 13-րդ տեղը՝ հավաքելով ընտրողների ձայների 0,67 %-ը (5848 մարդ)։

## Մրցանակներ, պատվավոր կոչումներ
* «Ուկրաինայի կրթության գերազանցիկ» կրծքանշան
* Ուկրաինայի վաստակավոր տնտեսագետ (2005)

## Ընտանիք
Ամուսնացած է, ունի երկու դուստր։

## Ծանոթագրություններ

## Արտաքին հղումներ
* Биография на сайте Киевсовета

Կատեգորիա:Կիևի համալսարանի շրջանավարտներ
Կատեգորիա:Ուկրաինայի քաղաքական գործիչներ
Չոն Դա Բին

**Չոն Դա Բին** (, ի ծնե՝ **Չոն Հե-սուն** , ), հարավկորեացի դերասանուհի։ Առավել հայտնի է «Կատուները տանիքի վրա» (2003) հեռուստասերիալում կատարած գլխավոր դերով։

## Կարիերա
Ծնվել է 1980 թվականի մարտի 4-ին Հարավային Կորեայի Սեուլ մայրաքաղաքում։ Նա Դոնգուկի Համալսարանում թատրոն և կինո է ուսումնասիրել։ Օգտագործելով Չոն Դա-բին բեմական անունը, նա 2000 թվականին դեբյուտ է կատարել  «The Legend of Gingko» ֆիլմում։

2003 թվականին Չոն և նրա կոլեգա Քիմ Ռե-վոնը հայտնիություն են ձեռք բերում նկարահանվելով «Կատուները տանիքի վրա» հեռուստասերիալում:;

2004 թվականին նա նկարահանվում է իր առաջին՝ «Նա հոյակապ էր» ռոմանտիկ կատակերգական ֆիլմում։

## Մահ
2007 թվականի փետրվարի 10-ին Չոն Դա-բին կախված է գտնվել իր ընկերոջ տան լոգարանում։ Նրա ընկերն ասել է, որ նա Չոնին իր տուն է տարել, քանի որ նա բարում՝ երեկույթի ժամանակ խմել է իր ընկերների հետ։ Նա հայտնաբերել է մարմինն առավոտյան ժամը 7:50-ին և ոստիկանություն է զանգահարել։ Նա ասել է, որ դերասանուհին վերջերս ընկճված է եղել աշխատանքի բացակայության, նրա նախկին մենեջերի բանտարկության և համացանցում իր արտաքնի նկատմամբ չարամիտ հարձակումների պատճառով։ Չոնի ընկերը նաև ասել է, որ դերասանուհին արդեն փորձել է ինքնասպան լինել, 2006 թվականի սեպտեմբեր/հոկտեմբերին կտրելով երակները, սակայն նրա գործակալությունը հերքել է տղայի հայտարարությունը։

Նրա ընտանիքը և գործակալությունը հետաքննություն են պահանջել, և դիահերձումն եզրակացրել է, որ դա ինքնասպանություն է եղել։

Չնայած, որ ոչ մի նամակ չի հայտնաբերվել, մահից մեկ օր առաջ Չոնը իր մտքերը հրապարակել է Cyworld-ի անձնական բլոգում։ «Ավարտ» անվան տակ նա գրել է՝

Դերասանուհու մարմինը դիակիզվել է, իսկ մնացորդը թաղվել է Գյոնգի նահանգի Իլսան քաղաքի պարկերից մեկում։ Չոն Դա-բինի մահն, որը տեղի է ունեցել երգչուհի U;Nee-ի ինքնասպանությունից որոշ ժամանակ հետո, մտահոգության է առաջացրել կրկնվող ինքնասպանությունների շուրջ։

## Ֆիլմագրություն
### Հեռուստատեսություն
* Money.com (SBS, 2000)
* Լրիվ արև (KBS2, 2000)
* Անդադար (MBC, 2001)
* TV Novel Hongeo (KBS1, 2001)
* Ինչպե՞ս ես պետք է լինեմ (MBC, 2001)
* Եռյակ (2002)
* Նոնստոպ (MBC, 2003)
* Կատուները տանիքի վրա (MBC, 2003)
* Իմ ամուսնու 19-ամյա քույրը (SBS, 2004)
* Այդ ամառային թայֆունը (SBS, 2005)

### Կինո
* Գինգկոյի լեգենդը (2000)
* Նա հոյակապ էր (2004)

### Երաժշտական տեսահոլովակ
* Baek Ji-young – «I Won't Love» (2006)

## Մրցանակներ
* 2002 MBC Entertainment Awards՝ Լավագույն գերազանցություն մրցանակ, դերասանուհի սիթքոմ/կոմեդիա (Նոր նոնստոպ)
* 2003 MBC Drama Awards՝ Լավագույն նոր դերասանուհի (Կատուները տանիքի վրա)
* 2004 SBS Drama Awards՝ Նոր աստղ մրցանակ (Իմ ամուսնու 19-ամյա քույրը)

## Տես նաև
* Ինքնասպանություններ Հարավային Կորեայում

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ինքնասպան դերասանուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի կանայք
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Բեմական կեղծանուններ
Ջո Սուինսոն

**Ջո Սուինսոն** (, ), շոտլանդացի քաղաքական գործիչ։ Մեծ Բրիտանիայի Լիբերալ-դեմոկրատական կուսակցության առաջնորդը (2019)։

## Կենսագրություն
Ջոան Քեյթ Սուինթոնը ծնվել է 1980 թվականի փետրվարի 5-ին Գլազգոյում՝ Փիթերի և Աննեթ Սուոնսոնի ընտանիքում։ 2008 թվականին հոր՝ Ջոյի մոտ ախտորոշվել է արյան քաղցկեղ, որից նա մահացել է 2018 թվականին։

Ջոն ավարտել է «Douglas Academy» միջնակարգ դպրոցը և Լոնդոնի տնտեսագիտության և քաղաքական գիտությունների դպրոցը։

## Կարիերա
17 տարեկանում անդամակցել է Լիբերալ-դեմոկրատական կուսակցությանը, 2001 թվականին՝ 21 տարեկանում, դարձել Է Լիբերալ-դեմոկրատների թեկնածու Վոստոչնի Քինգստոն-ափոն-Հալ ընտրատարածքում խորհրդարանական ընտրություններում, սակայն պարտվել է Լեյբորիստական կուսակցության ղեկավարի տեղակալ Ջոն Պրեսկոտին։

2003 թվականին Շոտլանդիայի խորհրդարանում ընտրվելու անհաջող փորձ էր ձեռնարկել։

2005 թվականին Մեծ Բրիտանիայի խորհրդարան է անցել Իստ-Դանբարտոնշիրի շրջանում դառնալով այդ շրջանի պատմության մեջ առաջին լիբերալ-դեմոկրատական խորհրդարանականը և ընտրյալների ցուցակից ամենաերիտասարդ պատգամավորը (պալատի այսպես կոչված փոքրիկը)՝ պահպանելով այդ ոչ պաշտոնական տիտղոսը մինչև 2009 թվականը։

2012 թվականի փետրվարի 3-ին Դևիդ Քեմերոնի առաջին աշխատասենյակում հերթական զանգվածային վերադասավորումների ընթացքում նշանակվել է փոխվարչապետ Նիկ Քլեգի խորհրդարանական անձնական քարտուղար։

2015 թվականի ընտրություններում նա չկարողացավ ստանալ խորհրդարանի անդամի տեղը։

2017 թվականի ընտրությունների արդյունքներով վերադարձել է նախկին շրջանի Համայնքների պալատ՝ հաղթելով Շոտլանդիայի Ազգային կուսակցության թեկնածու Ջոն Նիկոլսոնին 40,6 %-ի արդյունքով, որին 2015 թվականին զիջել է՝ ստանալով ընտրողների 36,3 %-ի աջակցությունը։

2019 թվականի հուլիսի 22-ին կուսակցության անդամների ուղղակի քվեարկությամբ ընտրվել է լիբերալ-դեմոկրատների առաջնորդ՝ հեռու գերազանցելով  Եդա Դեյվին (47 997 ձայն 28 021-ի դեմ) և դառնալով այդ պաշտոնում առաջին կինը։

2019 թվականի դեկտեմբերի 12-ի արտահերթ խորհրդարանական ընտրությունները նոր պարտություն են բերել Սուինսոնին իր նախկին Իսթ-Դանբարտոնշիրի օկրուգում (2017 թվականին ստանալով 5339 ձայների մեծամասնությունը, այժմ նա հետ է մնացել Շոտլանդիայի ազգային կուսակցության թեկնածու Էմի Կալագենից 149 ձայնով)։ Դեկտեմբերի 13-ին Սուինսոնը հրաժարական է տվել կուսակցության առաջնորդի պաշտոնից։

## Անձնական կյանք
2011 թվականի մայիսի 13-ից Սուինսոնն ամուսնացած է քաղաքական գործիչ Դանքան Հեմսի հետ, նրանք ունեն երկու որդի՝ Էնդրյու Լենոքս Մարշալ Հեյզ (ծնվ. 22.12.2013) և Գեբրիել Հեյմսը (ծնվ. 29.06.2018):

## Ծանոթագրություններ

Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Մեծ Բրիտանիայի կին քաղաքական գործիչներ
Կատեգորիա:Շոտլանդիայի քաղաքական գործիչներ
Քևին Փոուլսեն

**Քևին Փոուլսեն** (, ), ամերիկացի նախկին հաքեր և *The Daily Beast*-ի խմբագիր։

## Կենսագրություն
Քևինը ծնվել է 1965 թվականի նոյեմբերի 30-ին Կալիֆոռնիայի Փասադենա քաղաքում։

### Հաքերային գործունեություն
1990 թվականի հունիսի 1-ին նա կարողացավ իր ձեռքը վերցնել Լոս Անջելեսի KIIS-FM ռադիո կայանի բոլոր հեռախոսային գծերը, դրանով իսկ նա կարողացավ դառանալ 102-րդ զանգահարող բաժանորդը՝ դառնալով Porsche 944 S2-ի տերը։

Երբ հետաքննությունների դաշնային բյուրոն սկսեց փնտրել նրան, նա ցանկացած դիմել փախուստի։ Պահեստային ընկերությունը մաքրել էր Քեյվինի վարձակալած պահեստը վարձը չվճարելու պատճառով և ՀԴԲ-ին էր տրամադրել նրա համակարգչային սարքավորումները ինչն էլ ծառայել էր որպես ապացույց։  Եվ այսպիսով Քեյվինը ձեռբակալվեց 1991 թվականի ապրիլին։

1994 թվականի հունիսին նա ինքն իրեն մեղավոր ճանաչեց՝ դավադրության, խարդախության և գաղտնալսման կետերով։  Նրան դատապարտեցին 5 տարվա ազատազրկման, ինչպես նաև արգելեցին օգտվել համակարգչից կամ համացանցից ազատվելուց հետո 3 տարի ժամկետով։ Նա առաջին ամերիկացին էր, ով ազատ էր արձակվել համակարգչից և համացանցից չօգտվելու արգելքով։ Չնայած Քրիս Կամպրախտը ինտերնետ-արգելքով դատապարվել էր 1995 թվականի մայիսի 5-ին, Քեյվինը բանտից ազատվել էր ավելի վաղ և Քրիսից առաջ էր սկսել կրել այդ պատժամիջոցը։

### Լրագրողություն
Բատից ազատվելուց հետո Քեյվինը հանդես եկավ ինչպես լրագրող դրանով, իսկ փորձելով հեռանալ իր հանցավոր կյանքից։ Քեյվինը սկսեց աշխատել կալիֆոռնիական SecurityFocus թերթում, որտեղ 2000-ական թվականներից սկսեց գրել անվտագությանը և հաքերների մասին պատմող նորություններ։ Չնայած տեխնոլոգիական լրատվամիջոցների հագեցած շուկա ուշ ժամանելուն SecurityFocus News-ը կարողացավ մեծ անուն հանել Քեյվինի պաշտոնավարման ընթացքում և այն ձեռք բերվեց Symantec-ի կողմից։ 2005 թվականին նա դարձավ Wired News-ի գլխավոր խմբագիր, և սկսեց վարել 27BStroke6 բլոգը, որը հետագայում վերանվանեց Threat Level.։

2006 թվականին նա հրապարակեց ինֆորմացիա, որում պատմվում էր իր հաջողված որոնումների ընթացքում հայտնաբերված սեռական հանցագործների ցանկը։

### SecureDrop
Քեյվինը, Արոն Շվարցը և Ջեյմս Դոլանը մշակեցին SecureDrop բաց կոդով պլատֆորմը, որը նախատեսված էր լրագրողի և աղբյուրի միջև անվտանգ կապ հաստատելու համար։ Պլատֆորմի օրիգինալ անունը DeadDrop էր։ Շվարցի մահից հետո Քեյվինը առաջին անգամ The New Yorker-ում թողարկվեց բացառիկ պլատֆորմը (2015 թվականի մայիսի 15-ին)։

## Մրցանականեր
*2011 Webby Award (International Academy of Digital Arts and Sciences), Ցածր կատեգորիա Threat Level-ի համար
*2011 Webby Award (International Academy of Digital Arts and Sciences), Ժողովրդի ձայն մրցանակ
*2010 SANS Top Cyber Security Journalists (SANS Institute)
*2010, MIN Best of the Web (Magazine Industry Newsletter), Լավագույն բլոգ
*2009, MIN Digital Hall of Fame (Magazine Industry Newsletter) Ինքնակոչ
*2008, Knight-Batten Award for Innovation in Journalism (J-Lab) Մեծ մրցանակ

## Ծանոթագրություններ

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի լրագրողներ
Կատեգորիա:Ամերիկացի խմբագիրներ
Կատեգորիա:Ամերիկացի ծրագրավորողներ
Կատեգորիա:Ամերիկացի հանցագործներ
Կատեգորիա:Տեղեկատվական տեխնոլոգիաների անձինք
Լուսիա Սարատե

**Լուսիա Սարատե** (*Lucia Zarate*, ), ամերիկյան դերասանուհի մեքսիկական ծագմամբ։ Գինեսի ռեկորդների գրքի համաձայն՝ չափահասը ունեցել է ամենաքիչ կշիռը ամբողջ փաստագրված պատմության ընթացքում. 17 տարեկանում նա կշռում էր ընդամենը 2,1 կգ։

Ծնվել է Սան Կառլոս քաղաքում (այժմ՝ Ուրսուլո-Գալվան, Վերակրուս նահանգ), ապրել է Ագոստադերայում (այժմ  Քեմփոալա)։ Բժիշկներին հայտնի առաջին հիվանդը 2-րդ տիպի բնածին գաճաճաճությամբ (Մայևսկու համախտանիշ)։ 1894 թվականին Strand Magazine-ը հոդված էր հրապարակել, որտեղ ասվում էր, թե Սարատեն դադարել է աճել մեկ տարեկան հասակում։ Նրա տունը, Կասա Գրանդեն բաց է այցելուների համար՝ որպես թանգարան։

## Կարիերա
12 տարեկանում Սարատեն Մեքսիկայից տեղափոխվել է Միացյալ Նահանգներ, որտեղ իր փոքրիկ հասակի պատճառով ցուցադրվել է սայդշոու և փողոցային կրկեսներում, հանդես է եկել տոնավաճառներում։ 1876 թվականի փաստերի գիրքը, որը հրատարակվել է Օքսֆորդի համալսարանի կողմից, նշում է Սարատի մի քանի բժշկական մասնագետների այցի մասին, որոնք չէին կարող հաստատել հավաստի, որ նա տասներկու տարեկան էր, ինչպես պնդում էր. վերլուծելով հիվանդի ատամների զարգացումը, նրանք եզրակացրել են, որ Լուսիան առնվազն վեց տարեկան է։ Այդ ժամանակ նրա հասակը 51 սմ էր, իսկ նրա սրունքը շրջանագծի մեջ 100 մմ էր, 25 մմ-ով ավելի, քան միջին չափահասի բութը։ Այդ ժամանակ նա ապրում էր ծնողների հետ, համարվում էր առողջ և մտավոր լիարժեք, կարող էր խոսել անգլերեն, ինչպես նաև մայրենի իսպաներեն։

## Ծանոթագրություններ

Կատեգորիա:Ամերիկացի դերասանուհիներ
Կատեգորիա:Գինեսի գրքի ռեկորդակիրներ
Կատեգորիա:Մեքսիկացի դերասանուհիներ